FC Bayern München

Dr Fußball-Club Bayern, München e. V., churz FC Bayern München, isch e Sportverain us er bairische Landeshauptstadt Minche. Är isch am 27. Februar 1900 grindet woren un isch mit iber 251.000 Mitglider dr zwaitgrescht Sportverain vu dr Wält. Bekannt woren isch dr FC Bayern München dur syni professionäll Fueßballabdailig, wu mittlerwyle in d FC Bayern München AG uusglideret isch. Di erscht Herremannschaft spiilt syt dr Saison 1965/66 ohni Unterbrächig in dr Bundesliga un isch mit 26 Maischtertitel dr dytsch Rekordsiiger, derzue mit 17 Pokalsiig dytsche Rekordpokalsiiger. Au uf dr internationale Ebeni isch dr Verain mit mit acht Europapokalsiig, dodervu sächs in dr Champions League bzw. em Europapokal vu dr Landesmaischter, ain vu dr erfolgrychschte Verain vu Europa. Zwaimol het dr FC Bayern München dr Wältpokal un aimol d FIFA-Klub-WM gwunne. Dr grescht Erfolg isch em Verain anne 2013 un 2020 glunge mit em Triple. Di erscht Mannschaft drait ihri Haimspiil syter anne 2005 in dr Allianz Arena uus. Zum FC Bayern ghere au no anderi Abdailige: d Fueßballfraue sin 1976 un 2015 Dytsche Maischter un 2012 DFB-Pokalsieger wore. D Basketballer sin drei Mol Maischter un aimol Pokalsiiger wore, d Schachabdailig het nyyn Dytschi Maischterschafte un ain Europapokal gwunne un d Durner sin vier Mol Dytschi Maischter wore. Gschicht 1998 bis 2001 Di nationali Dominaz u der Gwinn vo der Champions League 2001 I der Saison 2000/01 isch es am 34. Spiltag (19. Mai 2001) im Spil gäge Hamburger SV, im Fernduell mit em FC Schalke 04 um gwinn vo der dütschi Meischterschaft zum ne Krimi cho. Da der Oliver Kahn immer wider vo de gägnerische Fans mit Banane isch beworfe worde, isch d Parti zwüschem Hamburger SV u em FC Bayern Münche, wäg de Banane wo d Hambuerger Fans uf’s Spilfäld gschosse hei u der dadruus resultierende Ufrumarbeite, verspätet Apfiffe worde. Das het derzue gfüehrt, dass i de andere Stadie d Spil scho sy Abpfiffe gsi, wäret im Volksparkstadion geng no isch gspilt worde. Nachdäm der HSV mit em ne Chopfballträffer mit 1:0 i Füehrig gangen isch, het’s für e Meischterschafts gwinn für d Bayern ganz schlächt usgseh. I der dritte Minute vo der Nachspilzyt het eine vo de HSV Spiler der Ball zum Goali Mathias Schober gspilt. D Hamburger hei der Schober i dere Saison vom FC Schalke 04 usglehnt gha. Da är der Ball i däre Situation i d Hand gno het, het der Schitsrichter Dokter Markus Merk das als verstoss gäge dRückpassregle gwärtet u e indiräckte Freistoss für e FC Bayern gä. Der Patrik Andersson het i der 94. Minute dä Freistoss verwandlet u zum 1:1-Ändstand usgliche. Mit däm Träffer hei sech d Münchner d Meischterschaft gholt u Schalke, wo wäg em verspätete Apfiff u em ne Missverständnis der gwinn vo der Meischterschaft vor em Ändi vom Spil z Hamburg gfyret hei, isch zwoite worde. Nach däm der Merk Abpfiffe het, isch der Oliver Kahn zu der Eggfahne gsecklet, het die us em Bode grisse u mit ere uf em Rügge gjubliet. Vier Tag später hei d Münchner 25 Jahr nach em letschte gwinn vom Europapokal vo de Landesmeischter u zwöi Jahr nach em dramatische Finale z Barcelona der Title zum vierte Mal chönne gwinne. Ds Champions League-Finale zwüschem FC Bayern u em FC Valencia het z Mailand stattgfunde u isch mit 5:4 im Elfmeterschiesse entschide worde. Der Oliver Kahn isch der Held vom Abe worde wil är drei Elfmeter pariert het. 2013 bis 2019 D Meischterschaftsserie u der Abschid vom Schwinschteiger em Lahm u em Robbery D Saison 2018/19 isch di erschti Saison vom Niko Kovač als Trainer u glychzytig di letschti Saison vom Franck Ribéry u em Arjen Robben bim FC Bayern. Sys erschte Pflichtspiil em Supercap gwinnt der Niko Kovač mit em ne 5:0 gäge sy Ex-Verein. Är gwinnt di erscht 6 Spiil i der Bundesliga denn chunnts zu nere Krise. Am 19. Oktober 2018 het's d Bosse vom FC Bayern du verjagt wäg de Mediebrichte. Si hei du e Pressekonfeänz gä wo du allerdings komplett us em Rueder glufen isch. Uf das abe hei d Bosse d Konferänz abbroche. Nach däm sech der FC Bayern Münche wird het gfange gah, het d Manschaft d Ufholjagt gstartet u sogar Borussia Dortmund überholt. Am Ändi vo der Saison het der Niko Kovač du ds Dubel gholt. I der Champions League isch Bayern gäge Leverpool em Champions League Siiger usgschiede. Syt 2019 Gägewart I der Summerpouse 2019 hei mit em Rafinia, em Arjen Robben u der Franck Ribéry grad drei Stütze wo im bim Tripel gwinn sy der bi gsi der Verein verla. U ou der Uli Hoeness het im Ougust sys langjärige Amt als Presidänt ab gä. Am 10. Spiltag vo der Saison 2019/20 het der FC Bayern e 5:1 Niderserlag gäge Eintracht Frankfurt kassiert. Es isch die höchsti Niderlag vo de letschte 10 Jahr gsi. Das het der Niko Kovač du derzue veralasst de Bosse sy Rücktritt azbieten u so isch es du cho, dass es nach chly meh als em ne Jahr zur Trennig zwüschem Niko Kovač u em FC Bayern Münche isch cho. Vor sym Poste bim FC Bayern het der Niko Kovač Eintracht Frankfurt trainiert. Nachdäm der Hansi Flick ds Training überno het, hei d Bayern 4 mal hinderenand gwunne. Am 21. Dezämber 2019 gwinnt der FC Bayern gäge Wolfsburg geit uf Platz 3 i d Winterpouse. Wäret der Winterpouse het me du entschide, das der Hansi Flick bis zum Ändi vo der Saison Trainer blibt. Im April isch sy Vertag bis i z Jahr 2023 verlengeret worde. Gwunneni Title Di erschti Mannschaft vom FC Bayern Münche spilt syt der Saison 1965/66 i der Bundeliga. Es isch der erfolgrychsti Club z Dütschland u isch dütsche Reckortmeischter. Syt der 20. Meischterschaft täge d Spiiler uf em Trigo vier Stärne. Der FC Bayern isch der erschti Club wo's gschaft het, es Double erfolgrych z verteidige. Internationale Titel Nationale Titel Spiiler Kader vu dr Saison 2020/21 Ehmoligi Spiiler (Uuswahl) Klaus Augenthaler (1976–1991, Libero) Franz Beckenbauer (1964–1977, Libero) Paul Breitner (1970–1974, 1978–1983, Verdaidigung, Mittelfäld) Stefan Effenberg (1990–1992, 1998–2002, Mittelfäld) Giovane Élber (1997–2003, Sturm) Konrad Heidkamp (1928–1937, Verdaidigung) Uli Hoeneß (1970–1978, Sturm) Oliver Kahn (1994–2008, Dorwart) Bixente Lizarazu (1997–2004, 2005–2006, Verdaidigung) Sepp Maier (1962–1979, Dorwart) Lothar Matthäus (1984–1988, 1992–2000, Mittelfäld, Abwehr) Gerd Müller (1964–1979, Sturm) Franz „Bulle“ Roth (1966–1978, Mittelfäld) Karl-Heinz Rummenigge (1974–1984, Sturm) Mehmet Scholl (1992–2007, Mittelfäld) Georg „Katsche“ Schwarzenbeck (1966–1981, Verdaidigung) Tom Starke (2012-2018 Dorwart) Mats Hummels (2007, 2016-2019 Verdaidigung) Rafinha (2011-2019 Verdaidigung) Juan Bernat (2014-2018 Verdaidigung) Franck Ribéry (2007-2019 Mittelfäld) Arjen Robben (2009-2019 Mittelfäld) James (2017-2019 Mittelfäld) Sebastian Rudy (2017-2018 Mittelfäld) Arturo Vidal (2015-2018 Mittelfäld) Literatur Dietrich Schulze-Marmeling: Die Bayern. Die Geschichte des deutschen Rekordmeisters. Die Werkstatt, Göttingen 2006, ISBN 3-89533-534-7. Thomas Hüetlin: Gute Freunde. Die wahre Geschichte des FC Bayern München. Blessing, München 2006, ISBN 3-89667-254-1. Ralf Grengel, Rafael Jockenhöfer: 100 Jahre FC Bayern München… und ein paar Titel mehr. powerplay-Verlag, Berlin 2001, ISBN 3-9804611-3-0. Dietrich Schulze-Marmeling: Der FC Bayern und seine Juden. Aufstieg und Zerschlagung einer liberalen Fußballkultur. Verlag Die Werkstatt, Göttingen 2011, ISBN 978-3-89533-781-9 Christoph Bausenwein, Dietrich Schulze-Marmeling: FC Bayern München. Unser Verein, unsere Geschichte. Verlag Die Werkstatt, Göttingen 2012, ISBN 978-3-89533-894-6. Weblink Offiziälli Websyte vum FC Bayern Münche Fueßnote